
Csapadékinfrastruktúra fejlesztése tározóval egy újszegedi lakóház esetében

A dolgozatom célja, hogy a globálisan jelentkező éghajlatváltozás következtében térben és időben változó csapadékeloszlás okozta problémákra olyan megoldással szolgáljak, mellyel az éghajlattól való kitettség mértékét csökkenteni lehessen. A szakirodalmak feldolgozása utána arra a következtetésre jutottam, hogy a csapadékeloszlásából komoly vízgazdálkodási gondok (elöntések, villámárvizek stb.) fakadnak. A települési vízgazdálkodás egyik részterülete a csapadékvíz-gazdálkodás, mely kihatással van az életünk minden részére. Lokálisan nézve a lakossági csapadékvíz hasznosítása elenyésző, sokak nincsennek tisztában ezen kiaknázatlan forrásban rejlő potenciállal. Annak érdekében, hogy erről átfogóbb képet kapjak egy kérdőívet készítettem, melyet a dolgozatomban kielemeztem és feldolgoztam.
A szakirodalmakból továbbá világossá vált számomra az, hogy a víz visszatartásával, illetve kellő időben és módon történő felhasználásával számottevő gazdasági előnyök származtathatók. Viszont ehhez szükséges egy olyan lokálisan elhelyezkedő DRWH rendszer, mely képes kezelni a rapid módon, nagy mennyiségben hulló esőt és majd mikor szükséges lesz rá alternatív pontszerű vízbázisként tud szolgálni. A dolgozatomban Szegeden Marostői városrészében elhelyezkedő társasházhoz terveztem és méreteztem egy tározót, illetve javaslatokat fogalmaztam meg a tározóval kapcsolatban.
A fenntartható csapadékvíz-gazdálkodáshoz a jövőben szükség lesz olyan jogszabályi és szemleletbéli változtatásokra, mellyel környezettudatosan és gazdaságosan kiépíthetők és üzemeltethetők lesznek az ilyen és ehhez hasonló lakossági vízgazdálkodási műtárgyak. Továbbá a cél az, hogy ezen műtárgyak segítségével az urbanizációs (burkolt felületek mennyisége), éghajlatváltozási, csapadékeloszlási hatások mértékét kompenzálni lehessen.



